**LĒMUMS**

Liepājā

|  |  |
| --- | --- |
| 2024. gada 17. oktobrī | Nr.398/10  (prot. Nr.10, 12.§) |

Par iepirkuma komisijas izveidi atklātam

konkursam par sabiedriskā transporta

pakalpojuma sniegšanu ar autobusiem

Pamatojoties uz Publisko iepirkumu likuma 24. un 25. pantu, 60. panta ceturtās daļas 2. punktu, likuma “Par pašvaldību budžetiem” 22. panta pirmo daļu, Pašvaldību likuma 10. panta pirmās daļas 21. punktu, ievērojot Liepājas valstspilsētas pašvaldības domes 2023. gada 21. decembra nolikuma Nr.25 “Liepājas valstspilsētas pašvaldības aģentūras “Liepājas Sabiedriskais transports“ nolikums” 5.1. apakšpunktu, Liepājas valstspilsētas pašvaldības aģentūras “Liepājas Sabiedriskais transports” vidēja termiņa darbības stratēģiju 2024.-2026. gadam (apstiprināta ar Liepājas valstspilsētas pašvaldības domes 2024. gada 21. marta lēmumu Nr.78/3) 3.2. nodaļas 2. punkta 2.1., 2.2. un 2.3. apakšpunktu, Liepājas valstspilsētas pašvaldības aģentūras “Liepājas Sabiedriskais transports” darba plānu 2024. gadam (apstiprināts ar Liepājas valstspilsētas pašvaldības 2024. gada 21. marta lēmumu Nr.79/3) 2. punktā noteikto 2. pasākumu, kā arī, lai izveidotu kompetentu iepirkumu komisiju atklātam konkursam par sabiedriskā transporta pakalpojuma sniegšanu ar autobusiem Liepājas valstspilsētas maršrutu tīklā, un izskatot Liepājas valstspilsētas pašvaldības domes pastāvīgās Attīstības komitejas 2024. gada 10. oktobra lēmumu (sēdes protokols Nr.10) un pastāvīgās Finanšu komitejas 2024. gada 10. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Izveidot atklāta konkursa “Par sabiedriskā transporta pakalpojuma sniegšanu ar autobusiem Liepājas valstspilsētas maršrutu tīklā” iepirkuma komisiju (turpmāk – Iepirkuma komisija) šādā sastāvā:

Iepirkuma komisijas priekšsēdētājs – Mārtiņš Tīdens, Liepājas valstspilsētas pašvaldības izpilddirektora vietnieks īpašumu jautājumos,

Iepirkuma komisijas locekļi:

Armands Frīdmanis, Liepājas Centrālās administrācijas Kapitālsabiedrību pārvaldības uzraudzības un revīzijas daļas vadošais metodikas eksperts;

Andra Kalniņa, Liepājas Centrālās administrācijas Publisko iepirkumu daļas vadītāja;

Toms Malkevičs, Liepājas valstspilsētas pašvaldības aģentūras “Liepājas Sabiedriskais transports” direktora vietnieks;

Eva Irbe-Šulca, Liepājas valstspilsētas pašvaldības aģentūras “Liepājas Sabiedriskais transports” maršrutu tīkla plānotāja,

Iepirkuma komisijas sekretāre – Andra Kalniņa, Liepājas Centrālās administrācijas Publisko iepirkumu daļas vadītāja.

2. Lēmuma 1. punktā minētajai Iepirkuma komisijai trīs mēnešu laikā no lēmuma pieņemšanas izstrādāt iepirkuma nolikumu atklātam konkursam par sabiedriskā transporta pakalpojuma sniegšanu ar autobusiem Liepājas valstspilsētas maršrutu tīklā.

3. Atļaut Liepājas valstspilsētas pašvaldības aģentūrai “Liepājas Sabiedriskais transports” pēc iepirkuma procedūras rezultātu paziņošanas uzņemties ilgtermiņa saistības, noslēdzot līgumu par sabiedriskā transporta pakalpojuma sniegšanu ar autobusiem Liepājas valstspilsētas maršrutu tīklā uz 10 gadiem.

4. Pilnvarot Liepājas valstspilsētas pašvaldības aģentūras “Liepājas Sabiedriskais transports” direktoru Jāni Neimani parakstīt lēmuma 3. punktā minēto līgumu.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | pašvaldības aģentūrai “Liepājas Sabiedriskais transports”, pašvaldības izpilddirektoram, pašvaldības izpilddirektora vietniekam īpašumu jautājumos, Izpilddirektora birojam, Publisko iepirkumu daļai, Iepirkuma komisijas locekļiem | |